นิทราชาคริต - วิกิพีเดีย

# นิทราชาคริต

### จากวิกิพีเดีย สารานุกรมเสรี

นิทราชาคริต
กวี : | รัชกาลที่ 5
ประเภท : | นิทาน
คำประพันธ์ : | ลิลิตสุภาพ
ความยาว : | 991 บท
สมัย : | รัตนโกสินทร์
ปีที่แต่ง : | พ.ศ. 2422
ชื่ออื่น : | ลิลิตนิทราชาคริต
ลิขสิทธิ์ : |

ลิลิตนิทราชาคริต เป็นบทพระราชนิพนธ์ในพระบาทสมเด็จพระจุลจอมเกล้าเจ้าอยู่หัว ที่ทรงพระราชนิพนธ์ขึ้นในปี พ.ศ. 2422 มีลักษณะการประพันธ์ประเภทลิลิตสุภาพ จำนวน 991 บท

พระบาทสมเด็จพระจุลจอมเกล้าเจ้าอยู่หัวนับเป็นคนไทยคนแรกที่นำเนื้อหาอาหรับราตรี (The Thousand and One Nights หรือ The Arabian Night's Entertainments) มาพระราชนิพนธ์เป็นภาษาไทย โดยทรงเก็บความจากเรื่อง "Sleeper Awaken" ซึ่งเป็นนิทานย่อยเรื่องหนึ่งในจำนวน 1001 เรื่องในอาหรับราตรี มาเรียบเรียงใหม่ แล้วทรงพระกรุณาโปรดเกล้าฯ ให้กรมหลวงพิชิตปรีชากร ตรวจแก้ไขถ้อยคำ หลังจากนั้นโปรดเกล้าฯ ให้พระยาศรีสุนทรโวหาร(น้อย อาจารยางกูร) ตรวจทานอีกครั้ง และจัดพิมพ์ เพื่อพระราชทานแก่พระบรมวงศานุวงศ์ เนื่องในโอกาสวันขึ้นปีใหม่ พระองค์ทรงพระราชนิพนธ์เรื่องจบโดยใช้เวลาเพียง 29 วันเพื่อให้ทันต่อโอกาสดังกล่าว

พระบาทสมเด็จพระจุลจอมเกล้าเจ้าอยู่หัว ทรงแปลชื่อเรื่องว่า นิทราชาคริต ซึ่งมีความหมายว่า การหลับและการตื่น หรือหลับๆตื่นๆ ตามแบบพฤติกรรมของตัวละครเอกฝ่ายชายในเรื่อง คืออาบูหะซันที่หลับแล้วตื่น มาพบว่าตนเองอยู่ในพระราชวัง แต่งเครื่องแต่งกายอย่างกาหลิบ ต่อมาก็เชื่อสนิทว่าตนเองเป็นกาหลิบจริงๆ แล้วเมื่อหลับและตื่นอีกครั้งในบ้านตนเอง ก็ยังหลงคิดว่าตนเองเป็นกาหลิบ แม้มารดาจะบอกว่าไม่ใช่ ก็ไม่เชื่อ อาบูหะซันยังหลับอยู่ในโลกเห็นความฝันหรือหลงใหลอยู่ในโลกมายา ไม่ยอมตื่นขึ้นมาในโลกความจริง

## [แก้] ตัวอย่าง

* บารมีพระมากพ้น | รำพัน
พระพิทักษ์ยุติธรรม์ | ถ่องแท้
บริสุทธิดุจดวงตะวัน | ส่องโลก ไซร้แฮ
ทวยราษฎร์รักบาทแม้ | ยิ่งด้วยบิตุรงค์ |  |

| นิทราชาคริต เป็นบทความเกี่ยวกับ วรรณคดี วรรณกรรม หรือหนังสือ ที่ยังไม่สมบูรณ์ ต้องการตรวจสอบ เพิ่มเนื้อหา หรือเพิ่มแหล่งอ้างอิง คุณสามารถช่วยเพิ่มเติมหรือแก้ไข เพื่อให้สมบูรณ์มากขึ้น

ข้อมูลเกี่ยวกับ นิทราชาคริต ในภาษาอื่น สามารถหาอ่านได้จากเมนู ภาษาอื่น ๆ ด้านซ้ายมือ
ดึงข้อมูลจาก "http://th.wikipedia.org../../../%E0%B8%99/%E0%B8%B4/%E0%B8%97/%E0%B8%99%E0%B8%B4%E0%B8%97%E0%B8%A3%E0%B8%B2%E0%B8%8A%E0%B8%B2%E0%B8%84%E0%B8%A3%E0%B8%B4%E0%B8%95.html".

หมวดหมู่: บทความเกี่ยวกับ วรรณกรรม ที่ยังไม่สมบูรณ์ | ลิลิต

##### Views

- บทความ
- อภิปราย
- รุ่นปัจจุบัน

##### ค้นหา